Spørgsmål: hej håber der er nogen der kan hjælpe mig. jeg har en ung hest, som indtil nu er blevet redet med et tredelt bid. Hun har været svær at holde samt svær at bøje af og svær at få til at gå til biddet. nu har en veninde så lånt et Trerings stang bid med gummi, som jeg har prøvet og nu lystre hun på det hele. men er det fordi det er for skarpt? Fordi det giver ro? Eller? er ikke interesseret i at hun bliver tvunget "på plads", hvis I forstår hvad jeg mener.
Svar: Hej, Vi ryttere kan tænke, at et tredelt bid må være blødt ved hestens mund, men ofte giver det hesten problemer i munden. Det er ikke unormalt, at en hest ikke trives på et tredelt bid. Det er et ret uroligt bid og det kan trykke uhensigtsmæssigt på tungen eller knibe underkæben. Når treringsbiddet med en gummistang virker godt, kan det være af flere årsager: 1) På grund af bidringenes opbygning, opnår du en vægtstangseffekt, der gør biddet ret skarpt i virkningen på laderne, og biddet bliver hævet i hestens mund, hvilket giver en stærkere virkning i mundvigene 2) Det udelte mundstykke kan være rarere for hesten at have i munden end et delt mundstykke. Hvis du vil have et blidere, roligere bid, der stadig fungerer i ridningen kan du prøve et 2-delt eller helt udelt bid med ophæng - det man kalder et Baucher-bid. Eller du kan overveje at prøve et Myler bid. Nogle steder kan man få lov til at låne et bid med hjem og prøve det af. Husk desuden, at mange bid er for tykke til hestens mund - der er mindre plads end man tror  MVH Jette